Jeg har været i tvivl om min sadel passer min hest, og har derfor kontaktet en sadelmager. Han bor dog noget vej fra mig af og kan derfor ikke komme forbi i den næste tid. Han har derfor bedt mig om at måle min hest bag skuldrebladene. Jeg skulle tage et stykke ståltråd på 6o cm, og bøje omkring lansemærket og ned bag skulderbladene. den afstand der så var der, er hans bom. str. Jeg får bare et mærkeligt mål syntes jeg, nemlig 36,5 cm. Hvad har jeg gjort galt? Eller er der en som ved noget andet? Rikke
Jeg har forsøgt mig med den der ståltrådsteknik, og min hest havde en ny facon hver gang jeg lavede den igen! Jeg giver ikke en prut for det, når man bruger ståltråd, man skal have fat i et materiale, som er lavet til formålet. På Better Saddles har de noget de kalder Flexicurve, som jeg kunne forestille mig virkede...
Jeg lærte af den kiropraktor/dyrlæge som jeg har haft ude til en af hestene, at fra skulderbladet og til sadlen skal der være 3 fingers mellemrum samt en hånds afstand fra albuen og til gjorden. Når du prøver det på din hest, skal det jo selvfølgelig være uden nogen form for underlag... Heidi
Jeg har en flexikurve købt i en tegnebutik og det virker rigtig godt. Jeg løfter hestens overarm lidt op, markerer hvor bagsiden af skulderbladet går til og former kurven hen over ryggen på det sted - det er ca. 3 fingres bredde bag skulderen i stående tilstand. Længere frem vil jeg ikke have sadlen, for den må heller ikke klemme når hesten går. Kurven som har bly indeni løftes af og jeg lægger den på et stykke pap og tegner kurven af. Det virker, for jeg kan klippe formen ud i pappet, så passer den over hestens ryg. :Pia
Der er dog andre faktorer som spiller ind, 2 sadler med samme bomvidde ligger ikke nødvendigvis ens på hesten. :Pia
Hvilke noget er det du ikke forstår?  Når sadlen ligger på hesten, skal der være tre fingre (ringe, lange og pegefinger) mellem skulderen og på sadlen er det ved den øverste del af knæpuderne og det nederste af forsvislen. Nede ved gjorden skal der kunne ligge en hånd imellem forbenet og gjorden. Derudover, når gjorden er spændt på hesten, må man selvfølgelig ikke kunne vippe sadlen bagtil.. Heidi